Foto: Kabar 2018 yilning 12 mart kuni O‘zbekiston Respublikasining Qozog‘istondagi favqulodda va muxtor elchisi etib tayinlangan Saidikrom Niyozxo‘jayev Qozog‘iston tashqi ishlar vaziri o‘rinbosari G‘alimjan Qoyshibayevga ishonch yorliqlari nusxasini topshirdi. Bu haqda TIV axborot xizmati xabar bermoqda. Tegishli marosimdan so‘ng elchi tashqi ishlar vaziri Qayrat Abdraxmanov tomonidan qabul qilindi. Vazir S.Niyozxo‘jayevni yuqori lavozimga tayinlangani munosabati bilan tabrikladi va muvaffaqiyatlar tiladi. Bo‘lib o‘tgan suhbat davomida O‘zbekiston-Qozog‘iston munosabatlarining dolzarb masalalari muhokama qilindi.